
Grozījumi Ministru kabineta 2006. gada 4. aprīļa noteikumos Nr. 253 "Kārtība, kādā organizējama ilgstoši slimojošu izglītojamo izglītošanās ārpus izglītības iestādes"
Izdoti saskaņā ar Vispārējās izglītības likuma 4.panta 15.punktu
· Izdarīt Ministru kabineta 2006. gada 4. aprīļa noteikumos Nr. 253 "Kārtība, kādā organizējama ilgstoši slimojošu izglītojamo izglītošanās ārpus izglītības iestādes" (Latvijas Vēstnesis, 2006, 57. nr.; 2009, 126. nr.; 2013, 98. nr.) šādus grozījumus:
· 1. Izteikt 2. punktu šādā redakcijā:
· "2. Mācības organizē saskaņā ar vispārējās izglītības programmu atbilstoši individuālam izglītības programmas apguves plānam."
· 2. Izteikt 4. punktu šādā redakcijā:
· "4. Ņemot vērā izglītojamā veselības stāvokli, mācību slodzi nosaka atbilstoši izglītojamā individuālam izglītības programmas apguves plānam."
· 3. Izteikt 5. punktu šādā redakcijā:
· "5. Izglītības iestāde, kurā izglītojamais mācās, nodrošina viņa slimošanas laikā mājās vai slimnīcā mācību priekšmetos (kursos) saņemtā vērtējuma ierakstīšanu izglītojamā klases žurnālā, kā arī pārceļ viņu nākamajā klasē un izsniedz attiecīgos izglītības dokumentus."
· 4. Izteikt 7. punktu šādā redakcijā:
· "7. Mācības mājās organizē, ņemot vērā pašvaldības pedagoģiski medicīniskās komisijas atzinumu, kas pamatojas uz ārstu komisijas vai ģimenes ārsta atzinumu."
· 5. Izteikt 9. punktu šādā redakcijā:
· "9. Pamatojoties uz pašvaldības pedagoģiski medicīniskās komisijas atzinumu par izglītojamā mācību organizēšanu mājās, izglītības iestādes vadītājs nodrošina individuālu izglītības programmas apguves plānu noteiktam termiņam atbilstoši izglītojamā veselības stāvoklim un izglītības programmai, kuru apgūst izglītojamais, un norīko pedagogus, kuri norādītajā termiņā attiecīgo mācību priekšmetu (kursu) māca izglītojamā mājās."
· 6. Izteikt 11. punktu šādā redakcijā:
· "11. Atbilstošā mācību priekšmeta (kursa) pedagogs, kurš māca izglītojamo mājās, veic ierakstu izglītības iestādes noteiktajā dokumentā informācijas apmaiņai ar bērna likumisko pārstāvi un pilngadīgo izglītojamo atbilstoši normatīvajam aktam, kas nosaka vispārējās izglītības iestāžu pedagoģiskā procesa organizēšanai obligāti nepieciešamo dokumentāciju."
· 7. Izteikt 12. punktu šādā redakcijā:
· "12. Atbilstošā mācību priekšmeta (kursa) pedagogs, kurš izglītojamo māca mājās, katru mēnesi izglītības iestādē iesniedz pārskatu. Pārskatā ietveramo informāciju un tā iesniegšanas kārtību nosaka izglītības iestādes vadītājs."
· 8. Izteikt 17.2. apakšpunktu šādā redakcijā:
· "17.2. 17.2. pašvaldības izglītības speciālista vai pašvaldības izglītības pārvaldes iestādes noteiktās izglītības iestādes direktors nodrošina individuāla mācību plāna izstrādi noteiktajam termiņam atbilstoši izglītojamā veselības stāvoklim un izglītības programmai, kuru apgūst izglītojamais, un norīko pedagogus, kuri norādītajā termiņā attiecīgo mācību priekšmetu (kursu) māca slimnīcā;".
· 9. Izteikt 18. punktu šādā redakcijā:
· "18. Atbilstošā mācību priekšmeta (kursa) pedagogs, kurš māca izglītojamo slimnīcā, veic ierakstu izglītības iestādes noteiktajā dokumentā informācijas apmaiņai ar bērna likumisko pārstāvi un pilngadīgo izglītojamo atbilstoši normatīvajam aktam, kas nosaka vispārējās izglītības iestāžu pedagoģiskā procesa organizēšanai obligāti nepieciešamo dokumentāciju."
· 10. Izteikt 19. punktu šādā redakcijā:
· "19. Atbilstošā mācību priekšmeta (kursa) pedagogs, kurš izglītojamo māca slimnīcā, katru mēnesi izglītības iestādes vadītājam iesniedz pārskatu. Pārskatā ietveramo informāciju un tā iesniegšanas kārtību nosaka izglītības iestādes vadītājs."
· 11. Izteikt 22. punktu šādā redakcijā:
· "22. Pēc izglītojamā izrakstīšanas no slimnīcas izglītības iestāde, kura organizē izglītošanos slimnīcā, pēc izglītības iestādes, kurā mācās izglītojamais, pieprasījuma izsniedz izziņu, norādot izglītojamā snieguma vērtējumus visos mācību priekšmetos (kursos)."

